CELEX: 62008CN0559
Language: lv
Date: 2009-02-09 00:00:00
Title: Lieta C-559/08 P: Apelācijas sūdzība, ko par Pirmās instances tiesas (astotā palāta) 2008. gada 26. novembra spriedumu lietā T-100/06 Deepak Rajani ( Dear! Net Online )/Iekšējā tirgus saskaņošanas birojs (preču zīmes, paraugi un modeļi) 2009. gada 9. februārī iesniedzis Deepak Rajani ( Dear! Net Online )

4.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 82/10
            
         Apelācijas sūdzība, ko par Pirmās instances tiesas (astotā palāta) 2008. gada 26. novembra spriedumu lietā T-100/06 Deepak Rajani (“Dear! Net Online”)/Iekšējā tirgus saskaņošanas birojs (preču zīmes, paraugi un modeļi) 2009. gada 9. februārī iesniedzis Deepak Rajani (“Dear! Net Online”)
   (Lieta C-559/08 P)
   (2009/C 82/19)
   Tiesvedības valoda — angļu
   Lietas dalībnieki
   
      Apelācijas sūdzības iesniedzējs: Deepak Rajani (“Dear! Net Online”) (pārstāvis — A. Kockläuner, advokāts)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Artoz-Papier AG
   
   Apelācijas sūdzības iesniedzēja prasījumi:
   
               —
            
            
               pilnā apmērā atcelt Pirmās instances tiesas 2008. gada 26. novembra spriedumu lietā T-100/06;
            
         
               —
            
            
               piespriest ITSB atlīdzināt tiesāšanās izdevumus Pirmās instances tiesā.
            
         Pamati un galvenie argumenti
   Apelācijas sūdzības iesniedzējs norāda, ka apstrīdētais spriedums ir atceļams šādu iemeslu dēļ:
   
               —
            
            
               noraidot pirmo pamatu, Pirmās instances tiesa esot nepareizi interpretējusi Kopienas preču zīmju regulas (turpmāk tekstā — “Preču zīmju regula”) 43. panta 2. un 3. punktu, skatot tos kopā ar Madrides nolīguma 4. panta 1. punktu;
            
         
               —
            
            
               noraidot pirmo pamatu, Pirmās instances tiesa esot pārkāpusi Līguma par Eiropas Savienību (konsolidētā redakcija) 6. pantu, kā arī Eiropas cilvēktiesību un pamatbrīvību aizsardzības konvencijas 6. pantu, skatot to kopā ar 14. pantu;
            
         
               —
            
            
               noraidot pirmo pamatu, Pirmās instances tiesa esot pārkāpusi Direktīvas 89/104 (EK) (1) 10. pantu, skatot to kopā ar Direktīvas 89/104 (EK) 1. pantu;
            
         
               —
            
            
               noraidot otro pamatu, Pirmās instances tiesa esot pārkāpusi Regulas par Kopienas preču zīmi 79. pantu, jo tā neesot ņēmusi vērā, ka pretējā puse rīkojusies ļaunā ticībā;
            
         
               —
            
            
               noraidot otro pamatu, Pirmās instances tiesa attiecīgās preču zīmes esot nepareizi uzskatījusi par maldinoši līdzīgām un tādējādi esot pārkāpusi Regulas par Kopienas preču zīmi 8. panta 1. punkta b) apakšpunktu;
            
         
               —
            
            
               noraidot otro pamatu, Pirmās instances tiesa esot pārkāpusi Pirmās instances tiesas Reglamenta 135. panta 4. punktu, jo tā neesot ņēmusi vērā tās izskatāmās prasības pielikumos pievienotos apstiprinošos pierādījumus;
            
         
               —
            
            
               noraidot otro pamatu, Pirmās instances tiesa esot pārkāpusi Līguma par Eiropas Savienību (konsolidētā redakcija) 49. un 50. pantu, skatot tos kopā ar 220. pantu;
            
         
               —
            
            
               noraidot otro pamatu, Pirmās instances tiesa neesot ņēmusi vērā, ka ITSB esot nepareizi izmantojis savas pilnvaras.
            
         
      (1)  Padomes 1988. gada 21. decembra Pirmā direktīva 89/104/EEK, ar ko tuvina dalībvalstu tiesību aktus attiecībā uz preču zīmēm, OV L 40, 1. lpp.